*Za ostale upotrebe, v. Divci.*

  
Koordinate: 44° 18′ 02" SGŠ, 20° 01′ 28" IGD

**Divci** je naseljeno mesto grada Valjeva u Kolubarskom okrugu. Prema popisu iz 2002. bilo je 717 stanovnika (prema popisu iz 1991. bilo je 730 stanovnika).

Geografija
----------

Selom dominira ravničarski reljef sa dosta oranica, ali postoje i šume u brdskim predelima. Kroz selo protiče reka Kolubara.

Divci se graniče sa sledećim selima: Klanicom, Loznicom, Lukavcem, Klašnićem i Radobićem. Selo je udaljeno 12 kilometara od Valjeva i veoma dobro je povezano sa drugim selima i okolnim gradovima, jer se nalazi na magistrali Beograd - Valjevo i pruzi Beograd - Bar. Divci su na raskrsnici puteva koji vode ka zapadnoj, severnoj, istočnoj i južnoj Srbiji. Postoje i dva mosta preko reke Kolubare.

Etimologija imena
-----------------

Selo je dobilo ime po pticama koje su svojevremeno neseljavale ovaj kraj. One su se zvale „vivci". Međutim govorom naroda „v" se izmenilo u „d" i dobijen je naziv **Divci**.

Istorija
--------

Prvi pisani dokazi o selu datiraju iz 1737. koje je sastavila austrijska administracija u Beogradu. Godine 1735. postojalo je 18 domova, 1818. - 55 domova, a 1884. 63 doma. Prve porodice koje su naselile selo su Đurići koji su brojali 12 kuća (danas ih je ostalo samo 3 kuće) i Štulići - 9 kuća. Među najstarijim žiteljima su i Popovići doseljeni iz Pauna koji su brojali 10 kuća, te Erići doseljeni iz Nikšića sa 2 kuće.

#### Crkva Svetog Georgija

Prva crkva je podignuta u 13. veku i bila je posvećena Sv. Đorđu. Turci je ruše, a 1597. je podignuta nova crkva posvećena istom svetitelju. Kada je premeštena u selo Rabrovicu, Turci su je zapalili. Obnovljena je 1857. i ova crkva i danas postoji na istim temeljima. Restaurirana je više puta, a poslednji put nakon zemljotresa kada je bila veoma oštećena. Konačno je prerađena 2007. Izgrađena je u baroknom stilu (deo kompleksa oko crkve, kao i inventar unutar crkve). Nema moštiju ili drugih relikvija. Meštani crkvu posećuju više tokom većih praznika i pričesti.

Poznati sveštenici: 

* Hadži Ruvim koji je iza sebe ostavio spise i ploče utisnute u zidove crkve.
* Nikanor Savić (1903-1990) koji je rođen u Rabrovici, posle odlaska u Hilandar postao je proiguman i u svoje vreme 5. duhovnik Srpske pravoslavne crkve

Drugi sabor Bogomoljačkog pokreta bio je u ovoj crkvi.

1941. godine ovde je održan sastanak u Divcima između Dragoljuba Mihailovića i vođstva Ravnogorskog pokreta sa predstavnicima nemačkog Wehrmachta.

Privreda
--------

### Poljoprivreda

Najveći broj domaćinstava se bavi poljoprivredom. Uzgajaju se žitarice, najviše kukuruz, pšenica, ječam i ovas. Od industrijskog bilja gaji se nešto soje. Od povrća najviše se gaji krompir, paradajz, paprika, kupus i luk, dok se od krmnog bilja najviše gaje lucerka i detelina. Od voća, najveći je broj stabala šljive koja se najvećim delom koristi za proizvodnju rakije. Gaje se još i jabuke, višnje, kruške, trešnje i orasi.

### Ostalo

Osim poljoprivrede ne veliki broj ljudi je zaposlen i u ostalim privrednim delatnostima, kao što je prerada rude, u prerađivačkoj industriji, građevinarstvu, trgovini, saobraćaju, nekretninama, državnoj upravi, obrazovanju, zdravstvu i uslužnim delatnostima.

Pošta je počela sa radom 15.12.1946. i ima jednog zaposlenog.

### Saobraćaj

Pošto kroz selo prolazi magistralni put Beograd - Valjevo putna mreža je veoma razvijena, sa čestim prolaskom autobusa, što stanovnicima omogućuje brzo migriranje u okolna mesta ili gradove.

Svi glavni putevi su asfaltirani, a postoji i trotoarska mreža kroz selo.

U selu postoji i aerodrom koji je simbolika sela. Aerodrom se nalazi uz prugu Beograd - Bar i uz magistralni put koji spaja Valjevo sa Beogradom. Opremljen je pistom dužine 1250 metara. Aerodrom se koristi za obuku i letenje sportskih pilota, jedriličara, padobranaca, motornih zmajeva i paraglajderista.

Školstvo
--------

Škola u selu je prvobitno organizovana kao osnovna škola u Rabrovici, a kasnije, 1952. je premeštena u prostorije tadašnjeg doma i to je bila Niža gimnazija. Škola nije imala svoju zgradu do 1999. kada je izgrađena nova škola. Nosi naziva narodnog heroja Stevana Filipovića. To je matična, osnovna osmogodišnja škola, koja ima i tri razdvojena odeljenja u Rabrovici, Klanici i Loznici (od prvog do četvrtog razreda).

Postoji i predškolska grupa čiji je organizator ustanova „Milica Nožica". Takođe se primećuje pad u broju učenika svake godine.

Zdravstvo
---------

Dom zdravlja radi samo nekoliko dana nedeljno i prvenstveno ima ulogu za starije ljude koji nisu u mogućnosti da odu do zdravstvenog centra u Valjevu, ili koji primaju stalnu ili određenu terapiju.

Veterinarska ambulanta postoji od 1968. i obuhvata sledeća sela: Divci, Loznica, Klanica, Lukavac, Dupljaj i Veselinovac.

Kultura
-------

Kulturni život u prošlosti se odvijao kroz posela, igranke, vašare, priredbe, a danas mladi vode grugačiji život. Najčešće odlaze u okolne gradove (Valjevo, Lazarevac).

Sport
-----

Postoji fudbalski tim FK „Divci" koji je trenutno u razvoju, a sastoji se iz prvog i drugog tima. Ulaže se veliki napor u njegov razvoj. Fudbalsko igralište je uz aerodrom.

Demografija
-----------

U naselju Divci živi 594 punoletna stanovnika, a prosečna starost stanovništva iznosi 41,7 godina (40,5 kod muškaraca i 42,9 kod žena). U naselju ima 217 domaćinstava, a prosečan broj članova po domaćinstvu je 3,30.

Svi stanovnici sa ovog područja su vernici, većinom pravoslavni hrišćani. Zapažen je odlazak mladih u gradsku sredinu (Valjevo, Beograd), a ima onih koji trajno žive u inostranstvu (Nemačka, Švajcarska, Austrija, Engleska). Ima starih napuštenih kuća, čiji se broj povećava. Broj dece se smanjuje.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*Grafik promene broja stanovnika tokom 20. veka*

|  |
| --- |
|  |

 | 

| Demografija |
| --- |

| Godina | Stanovnika |
| --- | --- |
|  |  |  |
|  |  |  |
|  |  |  |
|  |  |  |
| **1948.** | 641 |  |
| **1953.** | 702 |  |
| **1961.** | 766 |  |
| **1971.** | 714 |  |
| **1981.** | 793 |  |
| **1991.** | 730 | 693 |
| **2002.** | 736 | 717 |

 |


| Etnički sastav prema popisu iz 2002. |
| --- |
|
| Srbi |    | 700 | 97.62% |
| Makedonci |    | 3 | 0.41% |
| Jugosloveni |    | 1 | 0.13% |
| nepoznato |    | 12 | 1.67% |

**Stanovništvo prema polu i starosti** 

|  |
| --- |
|  | m |  |  | ž |
| ? | 8 |    |    | 5 |
| 80+ | 1 |    |    | 4 |
| 75-79 | 9 |    |    | 9 |
| 70-74 | 19 |    |    | 27 |
| 65-69 | 29 |    |    | 27 |
| 60-64 | 29 |    |    | 21 |
| 55-59 | 18 |    |    | 16 |
| 50-54 | 25 |    |    | 34 |
| 45-49 | 31 |    |    | 26 |
| 40-44 | 37 |    |    | 32 |
| 35-39 | 21 |    |    | 23 |
| 30-34 | 19 |    |    | 16 |
| 25-29 | 21 |    |    | 25 |
| 20-24 | 33 |    |    | 20 |
| 15-19 | 16 |    |    | 16 |
| 10-14 | 20 |    |    | 24 |
| 5-9 | 19 |    |    | 13 |
| 0-4 | 17 |    |    | 7 |
| prosek | 40.5 |  |  | 42.9 |

**Domaćinstva**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Broj domaćinstava po popisima od 1948-2002.**| **Godina popisa** | 1948. | 1953. | 1961. | 1971. | 1981. | 1991. | 2002. |
| **Broj domaćinstava** | 131 | 145 | 185 | 188 | 210 | 214 | 217 |

 | 

**Domaćinstva po broju članova po popisu od 2002.**| **Broj članova** | 1 | 2 | 3 | 4 | 5 | 6 | 7 | 8 | 9 | 10 i više | Prosečan broj članova |
| **Broj domaćinstava** | 37 | 46 | 43 | 38 | 25 | 20 | 5 | 2 | - | 1 | 3.30 |

 |

**Domaćinstva**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Broj domaćinstava po popisima od 1948-2002.**| **Godina popisa** | 1948. | 1953. | 1961. | 1971. | 1981. | 1991. | 2002. |
| **Broj domaćinstava** | 316 | 88 | 196 | 13 | 10 | 9 | 301 |

 | 

**Domaćinstva po broju članova po popisu od 2002.**| **Broj članova** | 1 | 2 | 3 | 4 | 5 | 6 | 7 | 8 | 9 | 10 i više | Prosečan broj članova |
| **Broj domaćinstava** | 49 | 197 | 39 | 5 | 11 |  |  |  |  |  |  |

 |

**Stanovništvo prema delatnosti koju obavlja**

| Pol | Ukupno | Poljoprivreda, lov i šumarstvo | Ribarstvo | Vađenje rude i kamena | Prerađivačka industrija | Proizvodnja i snabdevanje... | Građevinarstvo | Trgovina | Hoteli i restorani | Saobraćaj, skladištenje i veze |
| --- | --- | --- | --- | --- | --- | --- | --- | --- | --- | --- |
| Muški | 149 | 29 | - | 6 | 35 | 5 | 18 | 9 | 1 | 15 |
| Ženski | 89 | 29 | - | 1 | 25 | - | 1 | 9 | - | 2 |
| Oba | 238 | 58 | - | 7 | 60 | 5 | 19 | 18 | 1 | 17 |
| Pol | Finansijsko posredovanje | Nekretnine | Državna uprava i odbrana | Obrazovanje | Zdravstveni i socijalni rad | Ostale uslužne aktivnosti | Privatna domaćinstva | Eksteritorijalne organizacije i tela | Nepoznato |
| Muški | - | 5 | 6 | 8 | 2 | 1 | - | - | 9 |
| Ženski | 1 | 1 | 2 | 5 | 6 | 1 | - | - | 6 |
| Oba | 1 | 6 | 8 | 13 | 8 | 2 | - | - | 15 |

Znameniti Divčani
-----------------

* Desanka Maksimović, srpska pesnikinja, rođena u zaseoku Rabrovica 1898, a umrla u Beogradu 1993.
* Dejan Mijač rođen 1934. u Bijeljini (BiH) od oca Božidara Mijača sveštenika ( u Crkvi Prenos mošti sv Nikole u Rabrovici), a majka Ružica, učiteljica. Osnovnu školu završio u Rabrovici, a gimnaziju u Valjevu.
* prof. dr Dragan Popović, predavao je atomsku fiziku na PMF u Beogradu.
* Mihailo Jokić, doktor matematičkih nauka, dugogodišnji direktor Ekonomske škole u Valjevu i profesor na fakultetu.
* Mihajlo Žunjić, bio je prvi pilot koji je oborio nemački avion 6. aprila 1941.
* Nikanor Savić, dugogoišnji proiguman u manastiru Hilandar
* Pavle S. Stevanović (1885–1954), profesor srednjovekovne književnosti na Filozofskom fakultetu u Beogradu.
* dr Đura Popović, bio je profesor Medicinskog fakulteta u Beogradu

Galerija slika
--------------

* Divci - panoramaDivci - panorama
* Divci - panoramaDivci - panorama
* Divci - panoramaDivci - panorama
* Divci – панорамаDivci – панорама
* Divci - crkva i seosko grobljeDivci - crkva i seosko groblje
* Divci - panorama - centarDivci - panorama - centar
* Divci - panorama - centarDivci - panorama - centar
* Divci - pruga Beograd - BarDivci - pruga Beograd - Bar
* Divci - seosko domaćinstvoDivci - seosko domaćinstvo
* Divci - sporstki aerodromDivci - sporstki aerodrom
* Divci - sporstki aerodromDivci - sporstki aerodrom
* Divci - stara železnička stanicaDivci - stara železnička stanica

Vidi još
--------

* Aerodrom Divci

Spoljašnje veze
---------------


|  |  |
| --- | --- |
|  | ***Portal Srbija***  |

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)

  


| p • r • u**Naseljena mesta** grada Valjeva |
| --- |
| Babina Luka • 
Balinović •
Bačevci •
Belić •
Beloševac •
Beomužević •
Blizonje •
Bobova •
Bogatić •
Brangović •
Brankovina •
Brezovice •
Bujačić •
Valjevo • 
Veselinovac •
Vlaščić •
Vragočanica •
Vujinovača •
Gola Glava •
Gorić •
Gornja Bukovica •
Gornja Grabovica •
Gornje Leskovice •
Degurić •
Divci •
Divčibare •
Donja Bukovica •
Donje Leskovice •
Dračić •
Dupljaj •
Žabari •
Zabrdica •
Zarube •
Zlatarić •
Jazovik •
Jasenica •
Jovanja •
Joševa •
Kamenica •
Klanica •
Klinci •
Kosančićev venac •
Kovačice •
Kozličić •
Kotešica •
Kunice •
Lelić •
Loznica •
Lukavac •
Majinović •
Mijači •
Miličinica •
Mlađevo •
Mrčić •
Oglađenovac •
Osladić •
Paklje •
Paune •
Petnica •
Popučke •
Prijezdić •
Pričević •
Rabas •
Ravnje •
Rađevo Selo •
Rebelj •
Rovni •
Sandalj •
Sedlari •
Sitarice •
Sovač •
Stanina Reka •
Stapar •
Strmna Gora •
Stave •
Stubo •
Suvodanje •
Sušica •
Taor •
Tubravić •
Tupanci |

***Divci (Valjevo)*** na Wikimedijinoj ostavi